Cuneiform Tablet KTS 1 25a
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pu-šu-ke-en₆ qí-bi-ma um-ma ta-ri-iš-ma-tum ù bé-lá-tum-ma ṣú-ḫa-ra-tum ša PUZUR₄.IŠTAR ú ú-ṣur-ša-a-šur im-ra-ṣa-ma mu-a-tí-iš i-li-kà a-na ša-i-lá-tim ni-li-ik-ma um-ma i-lu-um-ma ik-ri-bé lá tù-qá-i-a <gap> ek-ma-ší-na a-na ḫa-ar-pé nu-uš-té-re-sà e-kà-ma-am lá e-kà-ma-am ṣú-ḫa-ri ša-al-ma té-er-ta-kà li-li-kam-ma lu né-ki-im-ší-na lu ší-im AN.NA lu ša TÚG.ḪI.A KÙ.BABBAR ku-nu-uk-ma šé-bi-lam 10 ku-ta-ni ša a-na MAŠKIM ni-dí-nu KÙ.BABBAR ša-áš-qí-il₅-ma šé-bi-lam 1 {TÚG}ku-ta-nam a-na a-šur-i-mì-tí ù šu-IŠTAR ni-dí-in-ma i-na ILLAT i-na-a i-dí-sú-en₆ ú-šé-bi₄-lu-ni-kum šu-IŠTAR KÙ.BABBAR né-ri-iš-ma um-ma šu-ut-ma 1 TÚG šu-a-tí i-dí-sú-en₆ a pu-šu-ke-en₆ i-dí-in KÙ.BABBAR ší-im 1 TÚG šé-bi₄-lam